b'\n_START_ARTICLE_\nAlan Jones\n_START_SECTION_\n\xc5\xbdivljenjepis\n_START_PARAGRAPH_\nAlan Jones je upokojeni avstralski dirka\xc4\x8d Formule 1, svetovni prvak v sezoni 1980. Bil je sploh prvi svetovni prvak Williamsa v zgodovini Formule 1. Naslov je osvojil pred Brazilcem Nelsonom Piquetom s petimi zmagami v sezoni in s prednostjo 17 to\xc4\x8dk, kljub temu da je bil Piquet \xc5\xa1e dve dirki pred koncem sezone v bolj\xc5\xa1em polo\xc5\xbeaju. Toda na zadnjih dveh dirkah za Veliko nagrado Kanade in ZDA je Jonesu uspelo zmagati, Piquet pa je odstopil. V sezonah 1979 in 1981 je z Williamsom osvojil \xc5\xa1e dve tretji mesti v prvenstvu s po \xc5\xa1tirimi in dvema zmagama. Po porazni sezoni 1986 z Lolo, le 16. mesto in \xc5\xa1tiri to\xc4\x8dke, se je upokojil kot dirka\xc4\x8d Formule 1.'